บาทเปิด 32.98/33.00 แนวโน้มอ่อนค่า
เงินบาทเปิด 32.98/33.00 แนวโน้มอ่อนค่า จับตาผลประชุมกนง.หลังเสียงแตก
29 ต.ค. 2565

เงินบาทเปิด 32.98/33.00 แนวโน้มอ่อนค่า จับตาผลประชุมกนง.หลังเสียงแตก       
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.98/33.00 บาท/ดอลลาร์ จากช่วงเย็นวานนี้ที่ปิดตลาดที่ระดับ 32.99/33.00 บาท/ดอลลาร์ โดยล่าสุดเงินบาทอ่อนค่ามาอยู่ที่ระดับ 33.03 บาท/ดอลลาร์
วันนี้สกุลเงินในเอเชียส่วนใหญ่กลับมาอ่อนค่าเมื่อเทียบกับดอลลาร์สหรัฐ โดยส่วนหนึ่งเป็น sentiment จากที่เงินรูเบิลของรัสเซียอ่อนค่ามาก ทำให้ดอลลาร์สหรัฐแข็งค่าขึ้น อย่างไรก็ดีปัจจัยที่นักลงทุนติดตามจริงๆ คงเป็นเรื่องของการประชุมคณะกรรมการนโยบายการเงิน(กนง.)วันนี้ ซึ่งในรอบนี้หลายสำนักวิจัยค่อนข้างเสียงแตก เพราะมีทั้งส่วนที่มองว่า กนง.น่าจะคงดอกเบี้ย ขณะที่อีกส่วนมองว่ามีโอกาสจะลดดอกเบี้ยลงได้เช่นกัน นอกจากนี้ยังติดตามการประชุมคณะกรรมการกำหนดนโยบายการเงินของธนาคารกลางสหรัฐ(FOMC) ในวันที่ 17-18 ธ.ค.นี้ด้วยเช่นกัน
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.95-33.10 บาท/ดอลลาร์